S-844/2013

Mál þetta, sem þingfest var 10. október sl. og dómtekið samdægurs, er höfðað með tveimur ákærum lögreglustjórans á höfuðborgarsvæðinu, þeirri fyrri dagsettri 17. september 2013, á hendur M-kvk-þgf H-kvk-þgf Ö-kvk-þgf, kt. 000000-0000, nú með lögheimili að Sóltúni 28, Reykjavík, fyrir eftirtalin brot, framin á árinu 2013 nema annað sé tekið fram:

I.

gabb, með því að hafa miðvikudaginn 8. maí, í verslun Textil Line, Laugavegi 101, Reykjavík, gabbað fólk til þess að hringja í númer neyðarlínu og biðja um sjúkrabíl sem kom í forgangi, þegar þess var ekki þörf.

(M. 007-2013-23519)

Telst brot þetta varða við 121. gr. almennra hegningarlaga nr. 19/1940.

II.

gripdeild, með því að hafa:

Mánudaginn 22. apríl, í verslun Hagkaups, Holtagörðum, Reykjavík, tekið fjögur glös af vanilludropum og drukkið þau inn í versluninni, samtals að verðmæti kr. 716.

(M. 007-2013-20212)

Miðvikudaginn 24. apríl, í verslun Hagkaups, Smáralind, Kópavogi, tekið þrjú glös af vanilludropum og drukkið þau inn í versluninni, samtals að verðmæti kr. 525.

(M. 007-2013-20549)

Sunnudaginn 28. apríl, í verslun Hagkaups, Smáralind, Kópavogi, tekið þrjú glös af vanilludropum og drukkið þau inn í versluninni, samtals að verðmæti kr. 525.

(M. 007-2013-21214)

Sunnudaginn 5. maí, í verslun Bónuss, Kringlunni, Reykjavík, tekið eitt glas af kardimommudropum og tvö glös af vanilludropum og drukkið þau inn í versluninni, samtals að verðmæti kr. 623.

(M. 007-2013-22717)

Miðvikudaginn 8. maí, í verslun Bónuss, Lóhólum, Reykjavík, tekið þrjú glös af vanilludropum og drukkið þau inn í versluninni, samtals að verðmæti kr. 504.

(M. 007-2013-23506)

6. Mánudaginn 15. júlí, í verslun Iceland, Lágmúla 9, Reykjavík, tekið fimm glös af kardimommudropum og drukkið þau inn í versluninni, samtals að verðmæti kr. 1.495.

(M. 007-2013-036528)

Teljast brot þessi varða við 245. gr. almennra hegningarlaga nr. 19/1940.

III.

þjófnað, með því að hafa:

1. Mánudaginn 15. apríl, í verslun Hagkaups, Kringlunni, Reykjavík, stolið þremur glösum af vanilludropum, samtals að verðmæti kr. 537.

(M. 007-2013-18677)

2. Mánudaginn 15. apríl, í verslun Hagkaups, Skeifunni, Reykjavík, stolið fimm glösum af vanilludropum, samtals að verðmæti kr. 895.

(M. 007-2013-18606)

3. Fimmtudaginn 18. apríl, í verslun Bónuss, Holtagörðum, Reykjavík, stolið fimm glösum af vanilludropum, samtals að verðmæti kr. 830.

(M. 007-2013-19530)

4. Fimmtudaginn 16. maí, í verslun Hagkaups, Kringlunni, Reykjavík, stolið sex glösum af vanilludropum, samtals að verðmæti kr. 1.050.

(M. 007-2013-025136)

5. Föstudaginn 31. maí, í verslun Hagkaups, Kringlunni, Reykjavík, stolið þremur glösum af vanilludropum, samtals að verðmæti kr. 543.

(M. 007-2013-28133)

6. Föstudaginn 28. júní, í verslun Hagkaups, Litlatúni 2-3, Garðabæ, stolið tveimur glösum af vanilludropum, samtals að verðmæti kr. 398.

(M. 007-2013-33666)

7. Föstudaginn 12. júlí, í verslun Bónuss, Kringlunni, Reykjavík, stolið tveimur glösum af vanilludropum, samtals að verðmæti kr. 358.

(M. 007-2013-036219)

8. Sunnudaginn 14. júlí, í verslun Nóatúns, Hamraborg 18, Kópavogi, stolið sjö glösum af kardimommudropum, samtals að verðmæti kr. 2.156.

(M. 007-2013-036507)

Teljast brot þessi varða við 244. gr. almennra hegningarlaga nr. 19/1940.

IV.

ölvun á almannafæri, með því að hafa mánudaginn 1. júlí, í verslun J-kk-ef F-kk-ef, Holtagörðum, Reykjavík, legið á gólfi verslunarinnar, hreyfingarlaus vegna ölvunarástands.

(M. 007-2013-034366)

Telst brot þetta varða við 21. gr. áfengislaga nr. 75/1998

Þess er krafist að ákærða verði dæmd til refsingar og til greiðslu alls sakarkostnaðar.“

Fallið var frá einkaréttarkröfum í málinu en ákærða greiddi bótakrefjanda, Högum hf., andvirði hinna stolnu muna í þinghaldinu. Er því ekki tilefni til að reyfa bótakröfurnar frekar hér.

Með ákæru útgefinni 10. október sl., mál S-892/2013, á hendur ákærðu fyrir eftirtalin þjófnaðarbrot á árinu 2013 í Reykjavík, nema annað sé tekið fram, með því að hafa:

1. Fimmtudaginn 15. ágúst stolið 2 bökunardropaglösum, að óþekktu verðmæti, og drukkið úr þeim í versluninni Hafkaup í Holtagörðum. (mál 007-2013-42324)

2. Föstudaginn 16. ágúst stolið 600 ml sprittbrúsa, að óþekktu verðmæti, úr húsakynnum Landspítalans við Hringbraut. (Mál 007-2013-42418)

3. Miðvikudaginn 14. ágúst í Garðabæ stolið 6 glösum af Kardimommudropum, að samtals söluandvirði 1.830 kr. úr versluninni Hagkaup við Litlatún. ( Mál 007-2013-42174)

4. Þriðjudaginn 20. ágúst, á bensínafgreiðslustöð N1 við Borgartún, stolið Samsung Galaxy farsíma, að óþekktu verðmæti, af E-kvk-þgf R-kvk-þgf Á-kvk-þgf sem hafði lagt hann þar frá sér. (Mál 007-2013-43439)

5. Föstudaginn 13. september stolið 2 glösum af kardimommudropum, að söluandvirði 596 kr., og drukkið úr þeim í versluninni Krónan við Bíldshöfða. (Mál 007-2013-48087)

Teljast brot ákærðu varða við 1. mgr. 244. gr. almennra hegningarlaga nr. 19/1940. Undir rekstri málsins breytti sækjandi heimfærslu vegna liðar 5 og taldi brotið eiga undir 246. gr. almennra hegningarlaga. Krafðist ákæruvaldið þess að ákærðu verði gerð refsing fyrir til gert að greiða allan sakarkostnað.

Ákærða kom fyrir dóminn og játaði greiðlega sök. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun refsingar. Ákærða krafðist vægustu refsingar. Er játning ákærðu í samræmi við önnur gögn málsins og verður hún sakfelld fyrir brot sín en þau eru í ákæru rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt sakavottorði, sem liggur frammi í málinu, á ákærða nokkurn sakarferil að baki frá árinu 2006 sem öll utan eitt eru vegna auðgunarbrota. Verður ákærðu nú gerð refsing í sjöunda sinn fyrir auðgunarbrot.

Verjandi ákærðu krafðist þess að ef ákærðu verði gerð fangelsisrefsing þá verði refsingin bundin sérstöku skilyrði þannig að ákærða geti haldið áfram að vinna í sínum sjúkdóm en hún hafi nú þegar leitað á bráðaþjónustu geðsviðs LHS og lagði hún fram vottorð þar sem fram kemur sótt hafi verið um göngudeildarmeðferð fyrir hana á Teigi. Þá mótmælti verjandinn því að reynslulausn sem ákærðu var veitt 10. apríl sl. verði dæmd upp.

Ákærða var dæmd í átta mánaða fangelsi fyrir þjófnað ofl. þann 5. nóvember 2010 og var refsingin skilorðsbundin til þriggja ára. Var frestun refsingar bundin skilyrðum 4. tl. 3. mgr. 57. gr. almennra hegningarlaga og var ákærðu gert að gangast undir dvöl á hæli í allt að eitt ár í því skyni að venja hana af neyslu áfengis eða deyfilyfja. Skilorð þetta rauf ákærða með dómi 15. mars 2011 en þá var skilorðsdómurinn dæmdur upp. Þann 11. október 2011 var ákærðu veitt reynslulausn á eftirstöðvum 180 daga refsingar í eitt ár. Ákærða rauf þá reynslulausn með dómi 3. október 2012 vegna þjófnaðarbrota og var reynslulausnin dæmd upp. Ákærðu var veitt reynslulausn 10. apríl 2013 í eitt ár á eftirstöðum refsingar 135 dagar. Tólf dögum síðar hóf ákærða aftur brotastarfsemi sína og hefur hún verið sleitulaus til 13. september sl. eins og kemur fram í ofangreindum ákærum. Þykir dóminum því ekki efni til að láta þá reynslulausn haldast. Telur dómurinn vanda ákærðu vera slíkan að fangelsisrefsing, skilorðsbundin sérstöku skilyrði hafi engan tilgang enda hefur ákærða rofið slíkt skilorð auk þess sem hún hefur í tvígang rofið reynslulausn. Ákærða er sakhæf og verður henni því gerð óskilorðsbundin fangelsisrefsing. Sex dómar vegna þjófnaðar frá árinu 2008 hafa ítrekunaráhrif við ákvörðun refsingar nú.

Með vísan til alls þess sem að ofan er rakið og sakarferils ákærðu ber að dæma reynslulausn, er ákærðu var veitt þann 10. apríl sl. upp, með vísan til 65. gr. laga 49/2005, sbr. 60. gr., sbr. 77. gr. laga nr. 19/1940.

Er refsing ákærðu nú ákveðin, fangelsi í eitt ár. Ekki eru skilyrði til að skilorðsbinda refsinguna eins og áður er rakið.

Ákærða greiði allan sakarkostnað, sem þóknun skipaðs verjanda hennar, S-kk-ef K-kk-ef K-kk-ef hdl., 125.500 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, M-kvk-nf H-kvk-nf Ö-kvk-nf, kt. 000000-0000, sæti fangelsi í eitt ár.

Ákærða greiði allan sakarkostnað sem er þóknun skipaðs verjanda hennar, S-kk-ef K-kk-ef K-kk-ef hdl. 125.500 krónur að meðtöldum virðisaukaskatti.

Á-kvk-nf G-kvk-nf.

Rétt endurrit staðfestir

Héraðsdómur Reykjaness 14.10. 2013.